open-index/open-wikipedia-markdown huggingface dataset:
סוניה רביד

**סוניה רביד** (באנגלית: **Sonia Revid**; 23 בינואר 1902 – 8 באוגוסט 1947) הייתה רקדנית אוסטרלית ילידת ריגה, וחיה ופעלה במלבורן במשך רוב הקריירה שלה.

## תחילת הקריירה
רביד נולדה בריגה לאולגה ויצחק רביד, משפחה יהודית, והתגוררה בסנקט פטרבורג עד שעברה לברלין ב־1921. היא למדה מחול מודרני בדרזדן אצל מרי ויגמן.

## קריירה
ב־1932 ביקרה רביד קרובי משפחה במלבורן, ונשארה כדי לבצע מופעי מחול וללמד ריקוד בסטודיו משלה, "בית הספר של סוניה רביד למחול אמנותי מודרני", שנודע לימים כ"בית הספר על שם סוניה רביד לאמנות, מחול, ותרבות הגוף". שם מאוחר זה משקף את המעבר שלה לעיסוק במחול כמיזם לבריאות הציבור. אחת מתלמידותיה הייתה הרקדנית והכוריאוגרפית האוסטרלית לואיז לייטפוט. היא בילתה את השנים 1938–1939 בהוראה ובמופעים באוקלנד, ניו זילנד, בחסות האגודה הנוצרית לנשים צעירות (YWCA).

רביד ביקשה להשתמש במחול לשיפור חיי ילדים נזקקים במלבורן, והציעה שיעורי מחול וחינוך לבריאות, חינם, לילדים בשכונת פֿיצְרוֹי. היא קיימה מופעי צדקה, ופרסמה חוברת ובה רעיונותיה בנושא "האם ילדי שכונות עוני מבחינים בין אור לחושך?" היא יצרה תוכנית מחול דידקטית בנושא היגיינת הפה, ששמה "השוטה הקטנה והרפתקאותיה", למוזיקה מאת גונו וסן-סנס. בשנת 1940 חיברה יצירת מחול אקטואלית, "The Bushfire Drama", המתייחסת לעונת שריפות הענק הקשה של 1939 בויקטוריה.

## חיים אישיים
רביד הלכה לעולמה ב־1945, בגיל 43, במלבורן. ארכיונה שמור בספריית המדינה ויקטוריה, באוסטרליה.

## קישורים חיצוניים

## הערות שוליים

קטגוריה:רקדנים אוסטרלים
קטגוריה:רקדנים רוסים
קטגוריה:רקדניות רוסיות
קטגוריה:רקדנים יהודים
קטגוריה:רקדניות יהודיות
קטגוריה:מהגרים לאוסטרליה
קטגוריה:ילידות 1902
קטגוריה:אוסטרלים שנולדו ב-1902
קטגוריה:נפטרות ב-1945
קטגוריה:נפטרים ב-1945
רוגר SR-22

**רוגר SR-22** הוא רובה חצי-אוטומטי קל בקליבר 022 לונג רייפל (קוטר 5.6 מ"מ) עם מעצה מודרני המבוסס על הרוגר 10/22, שנועד בעיקר לשימוש אזרחי ומשטרתי. על פי רוב, משמש הנשק לקליעה, ירי ספורטיבי וציד של חיות קטנות. מכיוון שמדובר ברובה קל, קומפקטי, מדויק ובעל רתע נמוך, הוא מתאים במיוחד ליורים מתחילים. את הרובה מייצרת חברת סטורם רוגר האמריקאית.

## שימוש בישראל

הרוגר SR-22 נכנס לשימוש כוחות הביטחון של ישראל (צה"ל, משמר הגבול ומשטרת ישראל) ב-2015 והחליף את הרוגר 10/22.

הרובה ידוע בישראל בעיקר בשל שימושו בידי כוחות הביטחון כאמצעי לפיזור הפגנות. באמצעותו יורים כדורי 0.22 אינץ'. כדורים אלה הם בקוטר דומה לתחמושת חיה אך בעלי כמות פחותה של אבק שרפה ולכן עוצמתם נמוכה משמעותית. את הירי מבצעים קלעים, בדרך כלל לטווחים של כ-100 מטר. הירי ברוב המקרים גורם לפציעת המטרה ולעיתים להריגתה. הוא סווג על ידי מדור קליעה וצליפה בצה"ל כ"נשק פחות מקטלני", אף על פי שלפחות 14 פלסטינים נהרגו מירי רוגר משנת 2015 עד 2021.

בעקבות מספר מקרים של פורעים ומפגינים אלימים שנהרגו מירי רוגר בשנת 2000, הוא סווג מחדש ב-2001 כנשק קטלני, והוראות הפתיחה באש בו הוחמרו וכתוצאה מכך השימוש בו הוגבל באופן ניכר. ב-2010 נודע כי למרות זאת, נעשה בו שימוש נרחב.

בעקבות גל הטרור הפלסטיני בירושלים ויהודה ושומרון ב-2015 שהתבטא באלפי פיגועי טרור פלסטיני שכללו יידוי אבנים ובקבוקי תבערה הוחלט להחזיר את השימוש ברוגר כנגד פורעים אלימים (כגון מיידי אבנים ובקבוקי תבערה) המהווים סכנת חיים.

בפברואר 2021 נהרג חייל צה"ל יונתן גרנות מירי רוגר במסגרת תאונת אימונים.

במאי 2021 השתמשו כוחות משמר הגבול בנשק זה כנגד משליכי בקבוקי תבערה במהומות בלוד. בעקבות אירועי המהומות בישראל החליט מפכ"ל המשטרה קובי שבתאי על שינויים בשימוש בכלים לפיזור הפגנות, ובין השאר התיר שימוש ברובי רוגר לשימוש בכל מקום במדינת ישראל.

## משתמשים
* : צה"ל, משמר הגבול ומשטרת ישראל.
* : בשימוש מספר כוחות משטרה ואכיפת חוק.

## קישורים חיצוניים

* 
* אתר המוקדש לרוגר 10/22
* הרוגר 10/22 בשימוש ישראל באתר Ruger1022
*  

## הערות שוליים

קטגוריה:רובים חצי-אוטומטים
קטגוריה:נשק קל אמריקאי
קטגוריה:משטרת ישראל: נשק קל
אפרים מונסונייגו

הרב **אפרים מונסונייגו** (מכונה: **"מהרא"ם"**) (ה'ת"ע, 1710 - סביב ה'תק"ן, 1790) היה מקובל, ודיין בפאס. בהמשך, ראש ישיבה, אב בית הדין, ורבה של תטואן במאה השמונה עשרה.

## קורות חייו
נולד לרבי אברהם בפאס שבמרוקו. למד אצל רבי שמואל אלבאז ורב יעקב אבן צור. בשנת ה'תק"י נסמך לרבנות על ידי האחרון, והתמנה לדיין בעיר ב'בית דין של חמש' שמנה חמישה דיינים תלמידי הרב יעקב אבן צור. בשנת ה'תקי"ח עבר לתטואן וכיהן כדיין בבית הדין בראשותו של הרב יעקב אבן מלכא. לאחר שנפטר האחרון, התמנה תחתיו לאב בית הדין בעיר ולרבה של תטואן. חביריו הדיינים היו: רבי שלמה אבודרהם, רבי יהודה קורייאט. בתקופה מאוחרת יותר, הצטרפו הרב מנחם נהון, הרב שם טוב בן וואליד, הרב יהודה אבודרהם והרב יהודה הלוי. כנהוג, בית הדין התכתב עם שאר הדיינים בערי מרוקו, כדוגמת רבי עיוש אלמליח ושאר דייני רבאט, רבי שלמה טולידאנו ודייני מקנס, רבי יצחק חרוש ורבי אברהם פינטו דייני מרקש.

פסיקתו ההלכתית השפיעה על הדיינים במרוקו בכלל, ועל דייני תטואן בפרט.

### תלמידיו
רבי אפרים כיהן כראש הישיבה בתטואן. מבין תלמידיו ידועים הרב שם טוב אבן וואליד, הרב מנחם נהון - מדייני העיר. וכן רבי יעקב חיים בן נאיים שהעיד על רבו שהוא 'מקובל אלהי'.

נפטר סביב שנת ה'תק"ן, ונקבר בתטואן.

## חיבוריו
***פסקי דין -** חלקם נדפסו בשו"ת 'נר מערבי' ובשו"ת 'משפטים צדיקים' ועוד.
***תקנות -** תקנות שתיקן מוזכרים בספרי חכמי מרוקו.

## הערות שוליים

קטגוריה:ילידי 1710
קטגוריה:נפטרים ב-1790
קטגוריה:תטואן: רבנים
קטגוריה:אבות בתי דין
קרחון וייטקלאוד

**קרחון וייטקלוד** (באנגלית: **Whitecloud Glacier**; מילולית: קרחון העננים הלבנים) הוא קרחון בחצי האי טריניטי שבחלקו הצפוני ביותר של חצי האי האנטארקטי, בארץ גרהאם שבאנטארקטיקה.

הקרחון זורם לכיוון צפון, בין רכס קלוקוטניצה (שממזרח לקרחון) לבין שלוחת צארבץ (שממערב לקרחון).

הקרחון נשפך למפרץ שארקו, בסמוך ממערב לנקודת אלמונד.

## היסטוריה
### מיפוי אזור הקרחון

אזור הקרחון נסקר ומופה בשנת 1948 על ידי סקר שטחי חסות איי פוקלנד (FIDS).

### מקור השם

שמו של הקרחון ניתן לו בשנת 1960 על ידי הוועדה המייעצת למתן שמות אנטארקטיים של בריטניה.

שמו של הקרחון מתאר את תנאי מזג האוויר ששררו בעת סקירת האזור על ידי סקר שטחי חסות איי פוקלנד בשנת 1948.

"וייטקלאוד" באנגלית משמעו "עננים הלבנים".

וייטקלאוד
האחים סופר מריו 2

**האחים סופר מריו 2** (באנגלית: **Super Mario Bros. 2**) הוא משחק פלטפורמה שפותח ופורסם על ידי חברת נינטנדו היפנית עבור קונסולת ה-NES של נינטנדו. המשחק שוחרר לראשונה באמריקה הצפונית באוקטובר 1988, באירופה ב-28 באפריל 1989, וביפן ב-14 ביולי 1992.

הודות להצלחת המשחק "האחים סופר מריו", שיצא לשווקים לראשונה בשנת 1985, הוציאה נינטנדו ביפן משחק המשך בשם "האחים סופר מריו 2". אולם, במטה נינטנדו אמריקה הוחלט שמשחק ההמשך היפני קשה מדי ודומה מדי לקודמו, ועל כן הוחלט על פיתוח של משחק חלופי שימכר מחוץ לשוק היפני. בסופו של דבר נוצר משחק חדש המבוסס על המשחק "Yume Kōjō: Doki Doki Panic" שפותח במקור בשנת 1987 עבור קונסולת Family Computer Disk System. העלילה והדמויות עברו התאמה לזיכיון של מריו. בשנת 1993 נכלל חידוש למשחק ההמשך היפני בלקט המשחקים "סופר מריו אול-סטארס"  לקונסולת Super Nintendo Entertainment System תחת השם "האחים סופר מריו: השלבים האבודים, לצד חידוש דומה למשחק האמריקאי.

המשחק החדש זכה להצלחה מסחרית והפך בהמשך למשחק החמישי במכירותיו עבור קונסולת ה-NES. הוא קיבל ביקורות מעורבות, בין היתר בשל עיצובו וההבדלים בינו לבין למשחקים אחרים בסדרת מריו. בשנת 1992 יצא המשחק לשווקים ביפן עבור קונסולת ה-Famicom תחת השם "Super Mario USA" ("סופר מריו ארצות הברית").

## עלילה
מריו, לואיג'י, טואוד והנסיכה טודסטול מנסים להציל את ממלכת סאבקון (Subcon) מפני מלך צפרדע בשם וורט שהשתלט עליה וחטף פיות קסומות היכולות לשחרר את הממלכה מפניו ומפני צבאו. לאחר שמריו והאחרים מצליחים לשחרר את הפיות ולנצח את וורט מתברר למריו שהכל היה חלום, וכך נגמר הסיפור.

## קישורים חיצוניים

## הערות שוליים

קטגוריה:משחקי NES
קטגוריה:משחקי וידאו משנת 1988
קטגוריה:סופר מריו
קטגוריה:משחקי וידאו שפותחו על ידי שיגרו מיאמוטו
קטגוריה:משחקי פלטפורמות ממוחשבים
קטגוריה:משחקי וידאו שפותחו ביפן
מסתורין (סוגה)

[שמאל|ממוזער|260px|המסתורין מעורר [שאלה|שאלות בקוראים ובצופים. איור בעזרת תכנת מחשב של אדם מצבע פעילות פולחנית באווירה אפופת מסתורין]]
**מסתורין** (באנגלית: **Mystery**) הוא סוגה המיושמת בספרות, בקולנוע ובסדרות טלוויזיה. סוגת המסתורין מאופיינת על ידי התרחשות, תופעה או דמות שעצם נסיבות קיומה, ולעיתים אף תכליתה, מעורפלות כך שהאדם הבוחן אותה אינו יכול לספק לה הסבר מניח את הדעת טרם נחשפה התשתית העובדתית – המציאותית או הבדיונית – לקיומה. בבסיסה סוגת המסתורין מושתתת על הצגת דבר מה תוך הימנעות מכוונת של היוצר ממסירת מידע חיוני להבנתו וכך נוצרות בקהל שאלות הממתינות לתשובה. המילה "מסתורין" מוגדרת כסוד נשגב, תעלומה, אמת לא נודעת.

סוגה זו מיושמת באמצעות הצגת פרוטגוניסט יחיד או אנסמבל שחוֹוֶה או חוקר אירוע, חפץ או ישות שההסבר לקיומם סמוי. לרוב הפרוטגוניסט יהיה ממוקד בניסיון לגלות מהם הגורמים החבויים הניצבים בשורש האירוע ומאפשרים את קיומו או הובילו להתרחשותו.

טִבְעָהּ הצופן סוד ואפוף הסודיות של סוגה זו, מייצר אווירה שמעוררת בקורא או בצופה שאלות ותחושות של סקרנות, מתח, דריכות לקראת הבאות ולבסוף סיפוק מחוויית גילוי הנסיבות שאפשרו את קיומו של האירוע הפלאי. תוכנה של הסוגה משול לקסם המוצג לקהל ויוצר תחושת השתאות וסקרנות הנובעים מהיעדרו המכוון של מידע הדרוש להבנת הסיטואציה.

[שמאל|ממוזער|260px|כרזה שהוצגה לקראת יציאת עונתה השנייה של הסדרה [אבודים. בחלקה העליון, שמתייחס למסתורין האופף את הסדרה, נכתב: "הכל קורה מסיבה".]]
בתרבות הפופולרית של המאה ה-21, אחת הדוגמאות הבולטות של שימוש בסוגת המסתורין מצויה בסדרת הטלוויזיה אבודים שצוות האנסמבל שהציגה הושלך לתוך מארג של התרחשויות פלאיות שהעניקו לה פופולריות רבה. המסתורין שנשזר בעלילת הסדרה לכל אורכה ריתק את הצופים והוליד שפע של דיונים שכללו תאוריות ששאפו לספק הסברים להתרחשויות הפלאיות שהוצגו בה ולפצח את סודותיה. הילת המסתורין שאפפה התרחשויות, דמויות, מיקומים ומכשירים עלילתיים היוותה חלק ליבתי בחוויית הצפייה.

## קישורים חיצוניים
* 

## הערות שוליים

קטגוריה:סוגות ספרותיות
קטגוריה:מסתורין
קטגוריה:סיפורת לפי סוגה
כדור האש

**כדור האש** (באנגלית: **The Fireball**) הוא סרט דרמה אמריקאי משנת 1950, בכיכובם של מיקי רוני ופט אובריאן, ובבימויו של טיי גארנט. צוות השחקנים כולל גם את בוורלי טיילר והופעת המסך השמינית של מרילין מונרו.

הסרט הופק על ידי אולפני המאה ה-20, עם תסריט שנכתב על ידי הוראס מקוי על פי סיפור מאת מקוי וגארנט.

## עלילה
ג'וני קאסר (מיקי רוני) בורח ממעון לנערים סוררים, עייף מהצקות שעבר על היותו נמוך וחסר כישורים כספורטאי. עד מהרה הוא מוצא זוג גלגיליות, ומתיידד עם ברונו קריסטל (ראלף דומקה), שמאפשר לו לשטוף כלים בבית הקפה שלו, בעוד שהכומר שמנהל את המעון, האב אוהרה (פאט אובראיין), משגיח עליו מרחוק, בסתר.

קבוצה נודדת של מחליקים על גלגיליות מתעניינת בג'וני, לאחר שהוא מגלה כישרון מסוים. הוא מתעמת עם מאק מילר (גלן קורבט), אלוף שחצן, ונופל על מרי ריבס (בוורלי טיילר), עוד מחליקה מובילה.

ג'וני משתתף בסופו של דבר, בקרבות החלקה כנגד מילר, בהם הם גוברים זה על זה בחילופין. ככל שהתהילה שלו גדלה, ג'וני הופך להיות יהיר כמו מילר.

החיים מקבלים תפנית לא טובה, כאשר הוא מאובחן כחולה שיתוק ילדים. לאחר תקופה ארוכה של פיזיותרפיה, ג'וני מרותק לכיסא גלגלים והוא מנסה להחזיר את חייו למסלולם.

## שחקנים (בסדר הקרדיטים)
* מיקי רוני בתור ג'וני קאסר
* פאט אובראיין בתור האב אוהרה
* בוורלי טיילר בתור מרי ריבס
* ג'יימס בראון בתור אלן
* ראלף דאמקה בתור ברונו קריסטל
* מילבורן סטון בתור ג'ף דייוויס
* ברט בגלי בתפקיד שילינג
* מרילין מונרו בתור פולי
* סם פלינט בתור ד"ר ברטון
* גלן קורבט בתפקיד מאק מילר
* ג'ון הדלו בתפקיד אולמן

## קישורים חיצוניים

קטגוריה:סרטי 1950
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
לוקשהאזה

**לוקשהאזה** (בהונגרית: **Lőkösháza**) היא עיר בנפת גיולה שבמחוז בקש בדרום מזרח הונגריה.
## גאוגרפיה
כמו יישובים רבים באירופה גם מספר התושבים בלוקשהאזה נמצא בירידה. בשנת 1990 חיו בכפר 2,128 תושבים, ובשנת 2021 רק 1,573 תושבים.

התיישבות באזור הוזכרה במסמכים משנת 1914. 
עד שנת 1949 היה הכפר חלק מאלק ומאז הוכרז ככפר רשמי.

יהודים מעטים חיו בקטגיהאזה במאה ה-20 וב-1944 נרצחו כמה מהם בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
הקומנצ'רוס

**הקומנצ'רוס** (באנגלית: **The Comancheros**) הוא מערבון אמריקאי משנת 1961 בבימויו של מייקל קורטיז, עם ג'ון ויין וסטיוארט ויטמן בתפקידים הראשיים.

זה סרטו האחרון של מייקל קורטיז. הוא היה חולה בעת ההסרטה וג'ון ויין החליף אותו בבימויו וסירב לקבל קרדיט על כך.

התסריט מבוסס על הרומן "הקומנצ'רוס של פול וולמן  משנת 1952. הקומנצ'רוס  היו קבוצה גדולה של עבריינים שסיפקו לשבט הקומנצ'י סחורות וכלי נשק שהשיגו בדרך בלתי חוקית.

## תקציר העלילה
1843 ניו אורלינס, המהמר פול ריגרט (סטיוארט ויטמן) הורג את בנו של שופט בלואיזיאנה בדו-קרב אקדחים. הוא נמלט לטקסס כי האב מכריז עליו כרוצח.

ג'ייק קאטר (ג'ון ויין) הוא ריינג'ר בטקסס ריינג'רס שנשלח לתפוס אותו ולהביאו לדין. הוא מוצא אותו בספינת נהר השטה לגלווסטון ביחד עם אישה יפה בשם פילר גרייל (אינה באלין) עוצר ואוזק אותו. בדרך הם נכנסים לחווה שהותקפה על ידי אינדיאנים ואנשיה נרצחו. לאחר חפירת הקברים מצליח ריגרט להימלט.

מפקד הריינג'רס מייג'ור הנרי (ברוס קבוט) מטיל על קאטר להצטרף לקומנצ'רים בשם בדוי של הקומנצ'ר מקבי העצור. קאטר מתחבר עם הקומנצ'ר טולי קרו (לי מרווין) עבריין שתיין שמגלה לו את מצבורי הרובים שהם עומדים למכור לקומנצ'י.

הם נכנסים לשחק פוקר ושם פוגש קאטר את ריגרט המהמר. קאטר זוכה במשחק וקרו השתיין מסרב לתת לו ללכת. מתפתח קרב יריות שבסופו הורג קאטר את קרו. הוא ממשיך עם ריגרט, הם מוציאים את מצבור הרובים ונכנסים לחווה של ידידי קאטר.

הקומנצ'י מתקיפים וקאטר משחחר את רגרט מהאזיקים כדי שיילחם. הקרב נראה אבוד. ריגרט בורח על סוס אך לא עורק. הוא נפגש עם המייג'ור ואנשיו והם מגיעים לחווה ומניסים את הקומנצ'י.

המייג'ור ואנשיו מגיעים לשופט (אדגר ביוקנן) ונשבעים שבועת שקר שריגרט הוא איש הריינג'ס והיה אתם בעת הזמן בו הואשם ברצח. השופט מסכים וריגרט מצטרף לריינג'רס.

כעת מגיעים קאטר וריגרט למושבת הקומנצ'רוס כשמרחוק מלווה אותם הריינגר טוב (פטריק ויין) המחוסל על ידי הקומנצ'י.

הם מתקבלים בספקות על ידי הקומנצ'רוס ומפקדם גרייל (נחמיה פרסוף) שהוא מבוגר נכה בכסא גלגלים. הם נתלים בידיהם כעונש עד שלמקום מגיעה פילאר גרייל בתו של המפקד ומשחררת אותם. גרייל נרצח על ידי אם שבנה הוצא להורג בהוראתו בשל גניבה. כעת מגיעים למקום הריינג'רים ומתחולל קרב גדול בו נופלים רבים. פילאר וריגרט שורדים ועוזבים את המקום להתחלה חדשה וקאטר צועד לבד לעבר יחידתו.

## צוות השחקנים
[250px|ממוזער|שמאל|[סטיוארט ויטמן ואינה באלין בסרט]]

## קישורים חיצוניים

*קדימון לקומנצ'רוס, באתר יוטיוב
*הקומנצ'רוס, באתר TCM
*ויין בקומנצ'רוס, באתר יוטיוב
*ג'ון ויין נפגש עם לי מרווין בקומנצ'רוס, באתר יוטיוב
*סוויטת "הקומנצ'רוס" של אלמר ברנסטיין, באתר יוטיוב
קטגוריה:סרטי 1961
קטגוריה:סרטים אמריקאיים
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטי ג'ון ויין
קטגוריה:מערבונים
קטגוריה:סרטים המבוססים על רומנים אמריקאים
דונקי קונג (דמות)

**דונקי קונג** (ביפנית: **ドンキーコング**) היא דמות בדיונית של גורילה מואנשת אשר נוצרה במקור על ידי מעצב משחקי הווידאו היפני שיגרו מיאמוטו.

הדמות התפתחה לאורך השנים והפכה מדמות נבל לדמות מורכבת ורבת פנים. בחלק מהמשחקים דונקי קונג מוצג אף כגיבור, ובמיוחד בסדרת משחקי "דונקי קונג קאנטרי".

על אף שדונקי קונג המקורי במשחקי הווידאו של נינטנדו משנות ה-80 ודונקי קונג המודרני, במשחקים שפותחו על ידי נינטנדו משנת 1994 ואילך, חולקים את אותו השם בפרסומים הרשמיים של נינטנדו מצוין שמדובר בשתי דמויות שונות וכי הדונקי קונג המככב במשחקים של נינטנדו משנת 1994 ואילך הוא למעשה נכדו של דונקי קונג המקורי אשר מכונה קראנקי קונג.

הדמות של דונקי קונג נחשבת לאחת הדמויות הפופולריות והאייקוניות ביותר בתולדות משחקי הווידאו.

## סקירה כללית
דונקי קונג הוא גורילה שעונד עניבה אדומה, חזק במיוחד ומכור לבננות. בסדרת משחקי "דונקי קונג קאנטרי" נחשף לראשונה מידע רב אודות הרקע של הדמות, כמו שהוא גר בלב ג'ונג'ל באי נידח, שהחבר הטוב ביותר שלו הוא דידי קונג, ושהמלך ק. רול הוא האויב המושבע שלו. בנוסף לכך במשחק צוין שדונקי קונג שהוצג במשחק "דונקי קונג קאנטרי" הוא למעשה נכדו של דונקי קונג המקורי אשר מופיע לעיתים במשחק כקוף קשיש בשם קראנקי קונג.

## הופעות
הדמות שימשה במקור כנבל הראשי במשחק הארקייד של נינטנדו משנת 1981 "דונקי קונג" שם הוא היה האויב המושבע של ג'אמפמן (מריו) אשר חטף את חברתו של ג'אמפמן, פאולין, וטיפס איתה על מבנים על מנת לברוח מג'אמפמן. המשחק זכה להצלחה עצומה ותרם רבות להצלחה לה תזכה בהמשך חברת נינטנדו בתעשיית משחקי הווידאו.

הצלחתו המסחרית של משחק הארקייד מ-1981 תוביל בהמשך לפיתוח זיכיון דונקי קונג. בשנת 1994 יצא המשחק הראשון בסדרת משחקי "דונקי קונג קאנטרי" עבור קונסולת משחקי הווידאו סופר נינטנדו בהם דונקי קונג נלחם באויבים שונים יחד עם דידי קונג. דונקי קונג נכלל גם לאורך השנים בסדרת משחקי הווידאו של מריו.

מריו, גיבור המשחק המקורי של דונקי קונג משנת 1981, הפך בהמשך לדמות המרכזית בזיכיון משחקי מריו. דונקי קונג נכלל גם בסדרת משחקי משחקי הלחימה , ומשמש גם כאנטגוניסט הראשי בסדרת המשחקים "Mario vs. Donkey Kong" שמשחקיה יצאו לשווקים בין השנים 2004 עד 2015.

המדבבים של הדמות בסדרת האנימציה "האחים סופר מריו" ששודרה בין השנים 1997 עד 2000 היוריצ'רד יארווד וסטרלינג ג'רוויס. בסרט ההנפשה הממחושבת "האחים סופר מריו - הסרט" שיצא בשנת 2023 סת' רוגן דיבב את הדמות.

## קישורים חיצוניים

## הערות שוליים

קטגוריה:מריו (זיכיון): דמויות
קטגוריה:דונקי קונג
קטגוריה:דמויות שנוצרו על ידי שיגרו מיאמוטו
קטגוריה:פרימטים בתרבות
אורית בנבנישתי

**אורית בנבנישתי** (נולדה ב-1961) היא אשת עסקים ישראלית, מנכ"לית קבוצת תיגבור ויושבת ראש חברת האבטחה "רשף ביטחון". נשיאת ענף חברות משאבי אנוש בנשיאות המגזר העסקי בישראל.

## ביוגרפיה
אורית בנבנישתי היא בתה של רינה וינרייך בנבנישתי. הוריה של אורית התחתנו ביד אליהו ואחרי זמן קצר עברו לניו יורק, מאחר שאביה עבד בחברת ביטוח אמריקאית. בארצות הברית רינה למדה הוראה ועבדה בבית ספר יהודי. מאוחר יותר החלה לעבוד בחברת משאבי אנוש.

אורית נולדה בארצות הברית, בקונטיקט. כשהייתה בכיתה ב', אחרי מלחמת ששת הימים, ההורים החליטו לחזור לישראל, והשתכנו בשכונת קיראון בקריית אונו. כעבור שמונה שנים עברה המשפחה להרצליה. בנבנישתי עסקה באתלטיקה (בעקבות אמהּ, שהייתה אתלטית), וזכתה באליפות ישראל לתיכונים בריצות למרחק 400 מטרים ו-600 מטרים.

אחרי שירות צבאי כמטאורולוגית בחיל האויר, בין השנים 1979–1981, למדה בנבנישתי סטטיסטיקה. היא השלימה תואר בוגר ומוסמך בסטטיסטיקה מטעם אוניברסיטת תל אביב בשנת 1987 ותואר בוגר ומוסמך במשפטים מטעם הקריה האקדמית אונו בשנת 2015.

במהלך הלימודים לתואר מוסמך בחקר ביצועים ומתמטיקה, עבדה בחברת מחשבים, ובהמשך הצטרפה לחברת "תגבור" המשפחתית, שהוקמה ונוהלה על ידי אמה. היא שימשה במספר תפקידים בחברה, ובתחילת שנות האלפיים, מונתה על ידי אמה למנכ"לית החברה. החברה עוסקת בכח אדם, סיעוד, שמירה ואבטחה.

היא גם חברת הנהלה של העמותה לקידום החינוך בתל אביב-יפו, עמותת נאמני שניידר והאגודה לסוכרת נעורים, חברה בנשיאות פורום ראשי החברות, ונשיאת ענף חברות משאבי אנוש בנשיאות המגזר העסקי בישראל.

נבחרה כאחת מאנשי השנה של ביזפורטל לשנת 2021.

בנבנישתי נשואה לקותי לוריא. לזוג 2 בנים והם גרים בתל אביב.

## קישורים חיצוניים

* 
* רועי כ"ץ, ראיון עם אורית בנבנישתי – תקציר מנהלים, ערוץ הכנסת, 10.1.2021
* 
* 
* 
* 

## הערות שוליים

קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרי תנועת הצופים בישראל
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות הקריה האקדמית אונו: משפטים
קטגוריה:קבלני כוח אדם
קטגוריה:נשות עסקים ישראליות
קטגוריה:אנשי עסקים ישראלים
קטגוריה:דירקטורים ישראלים
קטגוריה:בוגרי הקריה האקדמית אונו: משפטים
קטגוריה:בוגרות תנועת הצופים בישראל
קטגוריה:דירקטוריות ישראליות
קטגוריה:מנכ"ליות ישראליות
קטגוריה:מנכ"לים ישראלים
קטגוריה:עולים בשנות ה-1960
קטגוריה:עולות בשנות ה-1960
קטגוריה:תל אביב-יפו: אישים
קטגוריה:ישראליות שנולדו ב-1961
קטגוריה:ישראלים שנולדו ב-1961
דוני

**דוניבר אלכסנדר מרנגון** (בפורטוגזית: **Donieber Alexander Marangon**, מוכר בכינוי **דוני**; נולד ב-23 באוקטובר 1979) הוא כדורגלן עבר ברזילאי ששיחק בעמדת השוער.

## קריירה
דוני החל את הקריירה במחלקת הנוער של בוטפוגו, ושיחק בקורינתיאנס, סנטוס, קרוזיירו וז'ובנטודה מליגת העל הברזילאית.

באוגוסט 2005 נרכש על ידי רומא ב-18,000 דולר, וחתם על חוזה לשלוש שנים עם אופציה לעונה נוספת. בתחילה היה דוני שוער שני לג'אנלוקה קורצ'י, אך לאחר מכן הפך לשוער הראשון. ב-13 באפריל 2006 חודש חוזהו, ובשנתיים העוקבות זכה עם הקבוצה פעמיים בגביע, פעם אחת בסופר-קאפ ופעמיים סיימה הקבוצה כסגנית האלופה.

ב-10 באפריל 2007 ספג שבעה שערים בהפסד קבוצתו 1–7 למנצ'סטר יונייטד במשחק הגומלין של שלב רבע גמר ליגת האלופות. במאי 2008 הוארך חוזהו בקבוצה עד ליוני 2012.

באמצע עונת 2009/2010 איבד את המקום בהרכב בהחלטת המאמן לוצ'אנו ספאלטי. לאחר שזה פוטר, חזר דוני להרכב תחת המאמן קלאודיו ראניירי, איבד את מקומו, וחזר שוב תחת המאמן וינצ'נצו מונטלה.

ביולי 2011 עבר לליברפול בהעברה חופשית, כגיבוי מהספסל לפפה ריינה. ב-7 באפריל 2012 ערך את הופעת הבכורה שלו בקבוצה, בתיקו 1–1 עם אסטון וילה במסגרת הפרמייר ליג. בקיץ 2012, במהלך הבדיקות הרפואיות של קדם העונה, לקה בדום לב והיה על סף מוות. הוא עזב את ליברפול, ובינואר 2013 הצטרף לקבוצת נעוריו, בוטפוגו. הוא לא שיחק עד לתום העונה, וב-12 באוגוסט 2013 הכריז על פרישה ממשחק פעיל.

### קריירת נבחרות
בטורניר קופה אמריקה 2007 הועדף על פני הלטון, ושיחק בשער הנבחרת עד לזכייה בגמר. במשחק חצי הגמר, הדף שתי בעיטות עונשין בקרב בעיטות ההכרעה נגד .

במאי 2010 היה בסגל נבחרתו למונדיאל 2010.

## תארים
; קורינתיאנס
* הגביע הברזילאי (1): 2002

; רומא
* קופה איטליה (2): 2006/2007, 2007/2008
* הסופר קאפ האיטלקי (1): 2007

; ליברפול
* גביע הפוטבול ליג (1): 2011/2012

; נבחרת ברזיל
* קופה אמריקה (1): 2007

## קישורים חיצוניים

## הערות שוליים

קטגוריה:שוערי כדורגל ברזילאים
קטגוריה:כדורגלנים ברזילאים
קטגוריה:כדורגלני קורינתיאנס
קטגוריה:כדורגלני סנטוס
קטגוריה:כדורגלני קרוזיירו
קטגוריה:כדורגלני ז'ובנטודה
קטגוריה:כדורגלני רומא
קטגוריה:כדורגלני ליברפול
קטגוריה:כדורגלני קופה אמריקה 2007
קטגוריה:ברזילאים ממוצא איטלקי
קטגוריה:ברזילאים שנולדו ב-1979
איוואן ווייטק פריץ'

**איוואן ווייטק פריץ**' (בצ'כית: **Ivan Vojtěch Frič**; 22 באוקטובר 1922, פראג, צ'כוסלובקיה – 22 בפברואר 2001) היה צלם קולנוע צ'כוסלובקי, עורך קולנוע ועוזר במאי.

## חייו
אביו של פריץ', אלברטו ווייטק פריץ', היה אתנוגרף שהתמחה בחיי ילידי אמריקה, בוטנאי שהתמחה בקקטוסים, צלם וסופר.

מ-1937 עד 1939, התמחה פריץ' כצלם בבית הספר הממלכתי לגרפיקה בפראג. בין השנים 1940–1941 עבד בחברת ההפקה BaPoZ (מחלקת סרטים של חברת באטה), שהתמחתה בהפקת סרטי ילדים, לפני שהצטרף לאקטואליטה ב-1941 כצלם חדשות שהפיק סרטי חדשות צ'כיים. שם עבד בתחילה כעוזר ועורך, ובהמשך גם כצלם.
בקיץ 1944 העסיקו אותו השלטונות הגרמניים בגטו טרזין. שם היה אמור לעזור בעיצוב סרט התעמולה הפסאודו-תיעודי "טרזינשטט", בבימויו של אסיר הגטו קורט גרון. גרון ושחקנים רבים אחרים בסרט גורשו לאושוויץ ונרצחו באוקטובר 1944. פריץ' נותר להשלים את החלק האחרון של הסרט.

לאחר שחרור צ'כוסלובקיה המשיך פריץ' בעבודתו בשידורי החדשות הממלכתיים. בשנות ה-70 עבד גם כעוזר במאי בסרטים עלילתיים צ'כיים.

ב-1987, בגיל 65, פרש מעבודתו בבימוי, צילום והפקת סרטים.

## ספרות

* Kay less : Between stage and barracks. Lexicon of persecuted theatre, film and music artists 1933 to 1945 . With a foreword by Paul Spiegel . Metropol, Berlin 2008, , p. 389.


## קישורים חיצוניים

קטגוריה:צלמי קולנוע
קטגוריה:עורכי קולנוע
קטגוריה:צ'כוסלובקים
קטגוריה:צ'כוסלובקים שנולדו ב-1922
קטגוריה:נפטרים ב-2001
פיודור מלניק

**פיודור מלניק** (באוקראינית: **Мельник Федор**; 1 בינואר 1900 – 1 בינואר 1945) חסיד אומות העולם אוקראיני, שהציל יהודים בתקופת מלחמת העולם השנייה.

## פעילות בתקופת השואה להצלת יהודים
פיודור מלניק, יליד 1900, התגורר עם אשתו היהודייה, בתיה, ובתם, לודמילה, בעיירה באר שבמחוז ויניצה. עם פרוץ המלחמה הגרמנית-סובייטית גויס פיודור לצבא האדום ונפל בשבי. בדצמבר 1941 הצליח להימלט ולאחר כמעט חודש של נדודים עשה את דרכו חזרה לבאר, שם גילה שמשפחתו ברחה מזרחה לפני הכיבוש. פיודור החל לעבוד בקואופרטיב שזה עתה הוקם לאיסוף צמחי מרפא. במרוצת הזמן הוא החל לקחת חלק בפעילות האנטי-פשיסטית. רבים ממכריו היהודים של פיודור, ביניהם בוריס קרמן, נכלאו בשני הגטאות שהוקמו בבר בדצמבר 1941. ב-19 באוגוסט 1942, במהלך מבצע הרג רחב היקף בגטאות לפיודור נודע שבוריס, אשתו רוזה וילדו הצעיר, מישה, כולם נרצחו; רק בתו בת ה-13, ספה, שרדה. באמצעות אנשי הקשר שלו בגטו שלח פיודור הודעה לילדה והציע את עזרתו. יום אחד, באוקטובר 1942, דפקה ספה על דלת משרדו של פיודור. הוא החביא את הילדה בעליית הגג במשך מספר ימים, דאג לצרכיה, עד שמצא מישהו שיעביר אותה למקום מסתור בטוח יותר. ספה נפרדה מהמציל שלה ולאחר מסע מסוכן שנמשך מספר ימים, הגיעה לעיירה שרהורוד, שם היו לה קרובי משפחה, ונשארה אצלם עד השחרור במרץ 1944. פיודור נשאר בבאר כחבר פעיל במחתרת הסובייטית והמשיך לעזור ליהודים, ביניהם סייע למשפחת קרסניאנסקי.

## לאחר המלחמה
לאחר שחרור העיירה באר במרץ 1944, חזר פיודור לשורות הצבא האדום ונהרג בקרבות ליד ברלין בימיה האחרונים של המלחמה.

## הכרה והנצחה
לאחר שנים רבות החליטה לודמילה מלניק, בתו של פיודור לפנות ליד ושם, ולספר את סיפורו של אביה . ב-16 בנובמבר 2004 הכיר יד ושם בפיודור מלניק כחסיד אומות העולם. שמו נחקק בקיר הכבוד ביד ושם בירושלים.

קטגוריה:אוקראינים חסידי אומות העולם
קטגוריה:מצילים בשואה: אוקראינה
קטגוריה:רוסים וסובייטים שנהרגו במלחמת העולם השנייה
קטגוריה:אנשי הצבא האדום במלחמת העולם השנייה
קטגוריה:סובייטים שנשבו במלחמת העולם השנייה
קטגוריה:ילידי 1900
קטגוריה:נפטרים ב-1945
בואינג E-7 ודג'טייל

**בואינג E-7 ודג'טייל** (737 AEW&C) הוא מטוס בקרה אווירית דו-מנועי מוטס המבוסס על בואינג 737. הוא קטן יותר מבואינג E-3 סנטרי שמבוסס על ה-707, ויש לו אנטנת מכ"ם קבועה ומערך של מכ"מי סרוקה אלקטרונית במקום אנטנה סיבובית.

## פיתוח ועיצוב
הוא תוכנן עבור חיל האוויר המלכותי האוסטרלי תחת "פרויקט ודג'טייל" וסומן **E-7A ודג'טייל**. בשנת 1999, אוסטרליה העניקה לבואינג חוזה לאספקת ארבעה מטוסי AEW&C עם אופציות לשלושה מטוסים נוספים.

ה-737 AEW&C דומה ל-737-700ER. הוא משתמש במכ"ם MESA. ה-AEW ומכ"ם המעקב הסרוקים אלקטרונית ממוקם על סנפיר גב על גבי גוף המטוס, המכונה "כובע העליון", ומיועד להיות עם השפעה אווירודינמית מינימלית. המכ"ם מסוגל לבצע בו-זמנית חיפוש אוויר וימי, בקרת אש ומעקב אחרי מטרות; עם טווח מרבי של למעלה מ-600 ק"מ.

שינויים אחרים כוללים סנפירי גחון כדי לאזן את המכ"ם ואמצעי נגד טילים נגד מטוסים המותקן על האף, קצות הכנפיים והזנב. תדלוק אווירי בטיסה מתבצע באמצעות כלי קיבול על גבי גוף המטוס הקדמי. תא הנוסעים כולל שמונה עמדות מפעילים עם מקום לארבעה נוספים.

## מפעילים
*  – חיל האוויר המלכותי האוסטרלי מפעיל 6 מטוסים
*  – חיל האוויר הטורקי מפעיל 4 מטוסים
*  – חיל האוויר המלכותי מפעיל 3 מטוסים
*  – חיל האוויר של הרפובליקה של קוריאה מפעיל 4 מטוסים
*  – באפריל 2022 הודיע חיל האוויר של ארצות הברית כי E-7 ודג'טייל יחליף את E-3 החל משנת 2027

## קישורים חיצוניים

* 
* 
* 

## ביאורים

## הערות שוליים

קטגוריה:קצרמר צבא
קטגוריה:בואינג: כלי טיס צבאיים
קטגוריה:מטוסי שליטה ובקרה
שמעון סויסה (ראש מועצה)

**שמעון סויסה** (נולד ב-29 ביוני 1963) הוא פוליטיקאי ישראלי ששימש ראש המועצה המקומית חצור הגלילית. כיום הוא משנה למנכ"ל משרד התחבורה.

## ביוגרפיה
שמעון סויסה נולד, גדל והתחנך בחצור הגלילית. שירת בצנחנים בגדוד 890 ולחם במלחמת לבנון הראשונה. בעל תואר שני בחינוך, שימש כמורה וכמחנך בבית הספר תיכון אורט חצור. שימש כמנהל המתנ"ס בחצור הגלילית.

סויסה נבחר לראשונה לתפקיד ראש מועצת חצור הגלילית בשנת 2008 מטעם הליכוד כאשר בבחירות אלו ניצח את שאול כמיסה שכיהן כראש המועצה. בבחירות הבאות רץ מטעם רשימה עצמאית.

בתקופת כהונתו גדלה אוכלוסיית היישוב מ-8,600 ל-11,000 תושבים, והוקמו שכונות במערב היישוב, כולל פיתוח השכונות הוותיקות ושיפור ניכר בחזות היישוב ובתדמיתו, כחלק מתוכנית כוללת של פיתוח הגליל, והפיכתה של חצור לעיר.

בבחירות 2024 התמודד פעם נוספת על תפקיד ראש המועצה, והפסיד למיכאל קבסה.

ב-27 ביולי 2025 נבחר על-ידי שרת התחבורה מירי רגב לכהן כמשנה למנכ"ל משרד התחבורה משה בן זקן.

## חיים אישיים
סויסה נשוי לענת, אחות מיילדת במרכז הרפואי זיו, ואב לשלושה. מתגורר בחצור הגלילית.

## קישורים חיצוניים

* 

## הערות שוליים

קטגוריה:ראשי מועצת חצור הגלילית
קטגוריה:מורים בישראל
קטגוריה:מנהלי מתנ"סים
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1963
יורדן טזה

**יורדן טזה** (בהולנדית: **Jordan Teze**; נולד ב-30 בספטמבר 1999 בחרונינגן שבהולנד) הוא כדורגלן הולנדי המשחק בעמדת הבלם בקבוצת מונקו מליג 1 ובנבחרת הולנד.

## קריירת מועדונים
טזה גדל במחלקת הנוער של פ.ס.וו. איינדהובן מליגת העל ההולנדית. ב-25 באוגוסט 2018 ערך את הופעת הבכורה שלו בקבוצה הבוגרת של המועדון, בניצחון 2-1 על זוולה במסגרת הליגה.

ב-20 באוגוסט 2024 חתם במונקו.

## תארים
;פ.ס.וו. איינדהובן
* הגביע ההולנדי (1): 2021/2022
* מגן יוהאן קרויף (3): 2021, 2022, 2023

## קישורים חיצוניים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני פ.ס.וו. איינדהובן
קטגוריה:כדורגלני מונקו
קטגוריה:ספורטאים הולנדים בצרפת
קטגוריה:ספורטאים זרים בצרפת
קטגוריה:כדורגלני נבחרת הולנד
קטגוריה:הולנדים שנולדו ב-1999
טיירל מלסיה

**טיירל מלסיה** (בהולנדית: **Tyrell Malacia**; נולד ב-17 באוגוסט 1999 ברוטרדם שבהולנד) הוא כדורגלן הולנדי המשחק בעמדת המגן השמאלי בקבוצת מנצ'סטר יונייטד ובנבחרת הולנד.

## קריירת מועדונים
מלסיה גדל במחלקת הנוער של פיינורד מליגת העל ההולנדית. ב-6 בדצמבר 2017 ערך את הופעת הבכורה שלו בקבוצה הבוגרת של המועדון, בניצחון 1–2 על נאפולי במסגרת שלב הבתים של ליגת האלופות לעונת 2017/2018. ב-13 בדצמבר ערך את הופעת הבכורה שלו בליגה, בתיקו 1-1 נגד הירנפיין.

ב-5 ביולי 2022 חתם במנצ'סטר יונייטד מהפרמייר ליג האנגלית לארבע עונות, עם אופציה לעונה נוספת. ב-7 באוגוסט ערך הופעת בכורה בקבוצה, בהפסד 1–2 לברייטון אנד הוב אלביון.

ב-4 בפברואר 2025 הושאל לפ.ס.וו. איינדהובן עד סוף העונה.

## קריירה בינלאומית
מלסיה היה חלק מהסגל המוקדם של נבחרת קוראסאו לטורניר גביע הזהב 2021.

ב-4 בספטמבר 2021 ערך מלסיה את הופעת הבכורה שלו בנבחרת הולנד, בניצחון 0–4 על נבחרת מונטנגרו במסגרת מוקדמות מונדיאל 2022.

נכלל בסגל נבחרת הולנד בטורניר מונדיאל 2022.

## תארים
;פיינורד
* הגביע ההולנדי (1): 2017/2018
* מגן יוהאן קרויף (1): 2018
**מנצ'סטר יונייטד**

* הגביע האנגלי: 2022/2023

**פ.ס.וו. איינדהובן**

* אליפות הולנד: 2024/2025

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני פיינורד
קטגוריה:כדורגלני נבחרת הולנד
קטגוריה:כדורגלני מנצ'סטר יונייטד
קטגוריה:כדורגלני פ.ס.וו. איינדהובן
קטגוריה:כדורגלני מונדיאל 2022
קטגוריה:הולנדים שנולדו ב-1999
האחים סופר מריו 3

**האחים סופר מריו 3** (באנגלית: **Super Mario Bros. 3**) הוא משחק פלטפורמה שפותח ופורסם על ידי חברת נינטנדו היפנית עבור קונסולת משחקי הווידאו NES של נינטנדו. המשחק יצא לשווקים ביפן ב-23 באוקטובר 1988, באמריקה הצפונית ב-12 בפברואר 1990 ובאירופה ב-29 באוגוסט 1991. המשחק פותח על ידי Nintendo Entertainment Analysis and Development, בראשות שיגרו מיאמוטו וטאקאשי טאזוקה.

במשחק ניתן לשחק במריו או בלואיג'י. מטרת המשחק היא להציל את הנסיכה טודסטול (שבשנים הבאות תיקרא "הנסיכה פיץ'") וכמו גם את השליטים של שבע ממלכות שונות מהנבל של המשחק באוזר. בדומה למשחקים הקודמים בזיכיון של מריו, ניתן להביס את האויבים אם קופצים עליהם או אם משתמשים בפריטים שונים המעניקים לשחקן כוחות קסם. במשחק זה ניתנו לשחקן לראשונה יכולות חדשות שלא היו קיימים במשחקים הקודמים כמו היכולת לרחף וכיכולת להחליק במורדות. המשחק הציג גם אלמנטים חדשים רבים שיהפכו בעתיד להיות בולטים במשחקי זיכיון סופר מריו, כגון משרתיו של באוזר (הקופאלינגים) ומפת עולם למעבר בין שלבים.

זהו המשחק השלישי הנמכר ביותר מבין המשחקים שפותחו עבור קונסלת ה-NES כאשר לאורך השנים נמכרו מעל ל-17 מיליון עותקים של המשחק ברחבי העולם. המשחק גם שימש השראה להפקה של סדרת הטלוויזיה המונפשת "The Adventures of Super Mario Bros. 3"  שהופקה על ידי DiC Entertainment.

## עלילה
ימין|ממוזער|220px|תמונת מסך מתוך המשחק
ממלכת הפטריות, בה מתרחשת עלילת המשחק, נכבשת על ידי הקופאלינגים אשר הם שבעת משרתיו של באוזר. הקופאלינגים כובשים כל אחת משבע הממלכות לאחר שהם מצליחים לגנוב את השרביט הקסום של כל אחד מהשליטים של אותן הממלכות ומשתמשים בשרביטים על מנת להפוך את השליטים לחיות. הנסיכה טודסטול שולחת את מריו ולואיג'י לכל שבע הממלכות על מנת שהם יצליחו להשיב את השרביטים הגנובים ולהחזיר את השלטון לשליטים של אותן הממלכות.

לאחר שמריו ולואיג'י מצילים את כל שבעת השליטים הם מגלים שבינתיים באוזר חטף גם את הנסיכה טודסטול וכלא אותה בתוך הטירה שלו. בעקבות כך האחים נוסעים לטירה שלו וצריכים להביס את באוזר בקרב. המשחק מסתיים כאשר משחררים את הנסיכה טודסטול מהטירה.

## קישורים חיצוניים

## הערות שוליים

קטגוריה:משחקי NES
קטגוריה:משחקי וידאו משנת 1988
קטגוריה:סופר מריו
קטגוריה:משחקי וידאו שפותחו על ידי שיגרו מיאמוטו
קטגוריה:משחקי פלטפורמות ממוחשבים
קטגוריה:משחקי וידאו שפותחו ביפן
מארק פלקן

**מארק פְלֵקֶן** (בהולנדית: **Mark Flekken**; נולד ב-13 ביוני 1993 בקרקראדה שבהולנד) הוא כדורגלן הולנדי המשחק בעמדת השוער בקבוצת באייר לברקוזן ובנבחרת הולנד.

## קריירת מועדונים
פלקן גדל במחלקות הנוער של WDZ, רודה ואלמניה אאכן. הוא שיחק בקבוצות הבוגרות של אלמניה אאכן, גרויטר פירט ודיסבורג.

ב-14 במאי 2018 חתם בפרייבורג מהבונדסליגה.

ב-31 במאי 2023 חתם בברנטפורד מהפרמייר ליג תמורת 11 מילין אירו.

ב-10 ביוני 2025 חתם בבאיר לברקוזן תמורת 10 מיליון אירו.

## קריירה בינלאומית
ב-26 במרץ 2022 ערך פלקן את הופעת הבכורה שלו בנבחרת הולנד, בניצחון 2–4 על נבחרת דנמרק במשחק ידידות.

נכלל בסגל נבחרת הולנד לטורניר יורו 2024.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני אלמניה אאכן
קטגוריה:כדורגלני גרויטר פירט
קטגוריה:כדורגלני דיסבורג
קטגוריה:כדורגלני פרייבורג
קטגוריה:כדורגלני נבחרת הולנד
קטגוריה:כדורגלני יורו 2024
קטגוריה:כדורגלני ברנטפורד
קטגוריה:כדורגלני באייר לברקוזן
קטגוריה:הולנדים שנולדו ב-1993
עונת 2022/2023 בליגה הלאומית

**עונת 2022/2023 בליגה הלאומית** הייתה העונה ה-24 של הליגה הלאומית כליגה השנייה בחשיבותה בכדורגל בישראל.

לקראת עונה זו הצטרפו לליגה הלאומית, מכבי פתח תקווה והפועל נוף הגליל שירדו מליגת העל, ועירוני טבריה ומכבי יפו, אשר עלו מליגה א'.

בסיום אותה עונה עוד לפני תום העונה הסדירה ירדה הפועל אשדוד חזרה לליגה א' ואליה גם הצטרפה מכבי אחי נצרת שירדה אחרי 13 שנה, קבוצות מכבי פתח תקווה (כדורגל) והפועל פתח תקווה (כדורגל) עלו לליגת העל.

## מבנה הליגה
* הליגה כוללת 16 קבוצות.
* על ניצחון במשחק מוענקות שלוש נקודות, ואילו על תיקו מוענקת נקודה אחת. על הפסד לא מוענקות נקודות כלל.
* הליגה מורכבת משני שלבים:
# בשלב הראשון משחקות ביניהן הקבוצות במסגרת שני סיבובים בני 15 משחקים כל אחד – 30 מחזורים בסה"כ. כך יוצא שכל קבוצה משחקת שני משחקים נגד כל אחת משאר הקבוצות – משחק בית ומשחק חוץ.
# בשלב השני, הליגה מחולקת ל-2 בתים, על פי מיקום הקבוצות בתום השלב הראשון: פלייאוף עליון (8 הקבוצות שבמקומות 1–8) ופלייאוף תחתון (8 הקבוצות שבמקומות 9–16). הקבוצות בכל בית משחקות בינן לבין עצמן.

## קבוצות

להלן הקבוצות שהשתתפו בליגה הלאומית בעונת 2022/2023:

## שינויי מאמנים

## טבלת הליגה
### העונה הסדירה

ממאזנה של א.ס. אשדוד הופחתו 12 נקודות.

### הפלייאוף העליון

### הפלייאוף התחתון

### משחק המבחן ללאומית
בסיום העונה נערך משחק מבחן לליגה הלאומית בין הקבוצה שתסיים במקום ה-14 לבין המנצחת בגמר פלייאוף העלייה בליגה א'. שהסתיים בניצחון הפועל נוף הגליל בתוצאה 0:2.

## קישורים חיצוניים
* עונת 2022/2023 בליגה הלאומית, באתר ההתאחדות לכדורגל בישראל
* נתוני העונה
* נתונים מאתר transfermarkt

## הערות שוליים

קטגוריה:עונות בליגת המשנה בכדורגל בישראל
קטגוריה:2023 בישראל: כדורגל
קטגוריה:תחרויות כדורגל ב-2023
קטגוריה:תחרויות כדורגל ב-2022
קטגוריה:2022 בישראל: כדורגל
Super Mario World

**Super Mario World** (בתעתיק לעברית: **סופר מריו וורלד**, ביפנית: **スーパーマリオワールド**) הוא משחק פלטפורמה משנת 1990 שפותח על ידי חברת נינטנדו היפנית עבור קונסולת משחקי הווידאו סופר נינטנדו (SNES). עלילת המשחק מתמקדת במסע של מריו להציל את הנסיכה טודסטול ואת ארץ הדינוזאורים מהאנטגוניסט של הסדרה באוזר ומעוזריו הקופאלינגים. המשחק דומה במידה רבה למשחקים הקודמים בזיכיון של מריו – השחקנים משחקים במריו או באחיו לואיג'י וצריכים לעבור דרך שלבים שונים על מנת להגיע לשלב האחרון כדי לנצח את המשחק. במשחק סופר מריו וורלד הוצגה לראשונה דמותו של יושי, דינוזאור ידידותי קטן וירוק אשר מסוגל לאכול את האויבים.

חברת Nintendo Entertainment Analysis & Development פיתחה את המשחק, כאשר את הפיתוח הובילו הבמאי טאקאשי טאזוקה והמפיק ויוצר של הסדרה שיגרו מיאמוטו. זהו משחק המריו הראשון שפותח עבור קונסולת הסופר נינטנדו והוא תוכנן להפיק את המרב מהתכונות הטכניות של הקונסולה. לצוות הפיתוח היו הרבה יותר אפשרויות בפיתוח המשחק בשל כך בהשוואה למשחקים שפותחו עבור קונסולת ה-NES של נינטנדו. דמותו של יושי הומצאה עוד במהלך תקופת הפיתוח של משחקי ה-NES בזיכיון של מריו, אך הוחלט שלא לשלבו במשחקים אז עקב מגבלות חומרה.

לאורך השנים המשחק מכר מעל ל-20 מיליון עותקים ברחבי העולם, מה שהפך אותו למשחק הסופר נינטנדו הנמכר ביותר. ההצלחה של המשחק הובילה גם לפיתוח של סדרת אנימציה שהופקה על בסיס המשחק.

## בישראל
בסדרת הטלוויזיה זומביט בפרק 4 הראו גיימפלי של המשחק סופר מריו וורלד יחד עם הטריילר של "האחים סופר מריו (סרט)" משנת 1993.

## עלילה
ימין|ממוזער|220px|תמונת מסך מתוך המשחק
לאחר שהצליחו להציל את עולם הפטריות במשחק האחים סופר מריו 3, האחים מריו ולואיג'י מחליטים לצאת לחופשה יחד עם הנסיכה טודסטול למקום שנקרא ארץ הדינוזאורים, מעין עולם פרהיסטורי בו חיים דינוזאורים רבים. בעת שהם ישנים על החוף הנסיכה טודסטול נחטפת על ידי באוזר. כאשר מריו ולואיג'י מתעוררים, הם מנסים למצוא אותה ולאחר שעות של חיפושים הם נתקלים בביצה ענקית בלב היער. הביצה בוקעת ומתוכה יוצא הדינוזאור יושי שמספר להם שגם חבריו הדינוזאורים נחטפו. מריו ולואיג'י מבינים שבאוזר והקופאלינגים אחראים לכך. מריו, לואיג'י ויושי יוצאים להציל את הנסיכה טודסטול ואת חבריו של יושי. מריו ולואיג'י עוברים ברחבי עולם הדינוזאורים, מביסים את כל הקופאלינגים, מצילים את חבריו של יושי, ובסופו של דבר הם מגיעים לטירתו של באוזר, שם הם נלחמים בו, מנצחים אותו ומצילים את הנסיכה טודסטול.

## קישורים חיצוניים

* 

## הערות שוליים

קטגוריה:משחקי סופר נינטנדו
קטגוריה:משחקי וידאו משנת 1990
קטגוריה:סופר מריו
קטגוריה:משחקי וידאו שפותחו על ידי שיגרו מיאמוטו
קטגוריה:משחקי גיים בוי אדוונס
קטגוריה:משחקי וידאו שפותחו ביפן
אריך סלומון

ממוזער|אריך סלומון (מימין) ובנו אוטו סלומון (פיטר האנטר) (משמאל), לונדון 1935
**אריך סלומון** (בגרמנית: **Erich Salomon**; 28 באפריל 1886 – 7 ביולי 1944) היה צלם חדשות יהודי גרמני הידוע בתמונותיו בתחומי הדיפלומטיה והמשפט ובשיטות החדשניות בהן השתמש.
[ממוזער| [אבן נגף לזכר סלומון]]

## ביוגרפיה
סלומון נולד בברלין. הוא למד משפטים, הנדסה וזואולוגיה עד מלחמת העולם הראשונה. לאחר המלחמה עבד במחלקת השיווק של בית ההוצאה לאור אולשטיין ועסק בעיצוב פרסומות ושלטי החוצות של ההוצאה. הוא החל לעסוק בצילום בשנת 1927, כשהיה בן 41, כדי לתעד דיונים משפטיים וזמן קצר לאחר מכן החביא מצלמת Ermanox בכובע הבאולר שלו. על ידי חיתוך חור בכובע עבור העדשה, צילם סלומון תמונה של רוצח שוטר שעמד למשפט בבית משפט פלילי בברלין.

משנת 1928 עבד סלומון כצלם בעיתון Berliner Illustrirte Zeitung של בית ההוצאה אולשטיין. בזכות יכולתו הרב-לשונית וההסתרה החכמה, המוניטין שלו נסק באירופה. כאשר נחתם הסכם קלוג-בריאן ב-1928, סלומון נכנס לחדר החתימה, תפס את מקומו הפנוי של הנציג הפולני וצילם מספר תמונות. הוא אחד משני האנשים הידועים היחידים שצילמו ישיבה בבית המשפט העליון של ארצות הברית.

לאחר עליית אדולף היטלר לשלטון בגרמניה, ברח סלומון להולנד עם אשתו והמשיך בקריירת הצילום שלו בהאג. סלומון דחה הזמנה מהמגזין לייף לעבור לארצות הברית. הוא ומשפחתו נלכדו בארצות השפלה לאחר פלישת גרמניה ב-1940. סלומון ומשפחתו הוחזקו במחנה המעבר וסטרבורק, ולאחר מכן במשך כמעט חמישה חודשים בגטו טרזין, משם גורשו למחנה המשפחות בטרזינשטט במאי 1944. סלומון נספה באושוויץ ב-7 ביולי 1944.

## הנצחה
פרס ד"ר אריך סלומון הוא פרס על מפעל חיים לצלמי עיתונות שמוענק על ידי החברה הגרמנית לצילום.

## תמונות של סלומון
* ועידת הפסגה (1928; מציגה את שרי החוץ של צרפת, גרמניה, בריטניה, פולין, יפן ואיטליה רגע לפני שחתמו על הסכם קלוג-בריאן).

Pacten, SFA022825023.jpg|הסכם קלוג-בריאן (1928)
The Hague Reparation Conference.png|ועידת הפיצויים בהאג (1930)
MarleneDietrich1930.jpg|מרלן דיטריך (1930)
Briand1931.jpg|אריסטיד בריאן (1931)
JulianaBernhard1937.jpg|חתונתה של ג'וליאנה מהולנד (1937)
Erich Salomon - The Supreme Court, 1932.jpg|בית המשפט העליון של ארצות הברית (1937)


## לקריאה נוספת
* Helmut Gernsheim. "Dr Erich Salomon 1886–1944: Historian with a Camera". *Creative Camera*. January 1972. Repr. in: David Brittain, ed. *Creative Camera: 30 Years of Writing*, Critical Image. Manchester: Manchester University, 1999, . pp. 46–52.

## קישורים חיצוניים

* הצילום ששינה את הפוליטיקה - פרק על אריך סלומון בהסכת ״עושים מינהר״
* אריך סלומון, צלם – ביוגרפיה מאת פיטר האנטר (סלומון), בנו
* גלריית תמונות
* ה-Ermanox (המצלמה שבה השתמש אריך סלומון)
* 

## הערות שוליים

קטגוריה:אסירים בגטו טרזיינשטט
קטגוריה:צלמי דיוקן
קטגוריה:נספים במחנה ההשמדה אושוויץ
קטגוריה:צלמי עיתונות יהודים
קטגוריה:גרמנים שנולדו ב-1886
קטגוריה:גרמנים שנפטרו ב-1944
אלקטרופופ

**אלקטרופופ** (באנגלית: **Electropop**) הוא ז'אנר מוזיקלי המשלב אלמנטים של מוזיקה אלקטרונית ופופ. הז'אנר הוא גרסה של סינת'-פופ עם דגש כבד על הסאונד האלקטרוני שלו, אשר פותח בשנות ה-80 וצבר פופולריות והשפעה בסוף שנות ה-2000.

## היסטוריה
### שנות ה-80 המוקדמות

במהלך שנות ה-80 המוקדמות, החלו אמנים בריטיים כמו גארי ניומן, The Human League, סופט סל, ויסאג' וג'ון פוקס להוציא מוזיקה בסגנון סינת'פופ חדש שהזכיר מוזיקה אלקטרונית ונעשה בו שימוש עיקרי בסינתיסייזרים. את סגנון האלקטרו פיתח המוזיקאי אפריקה במבטה, שהושפע מה-Yellow Magic Orchestra ומקרפטוורק, והשפיע על סגנון הפופ משנות ה-80 של מדונה. 

### המאה ה-21
[ממוזער|150px|[בריטני ספירס, שאלבומה, *[[Blackout]]*, הביא את ז'אנר האלקטרופופ למיינסטרים.]]
בשנת 2008 הוציאה בריטני ספירס את אלבום האולפן החמישי שלה, *[[Blackout]]*, ששילב אלמנטים מהז'אנר והזניק אותו לרמת המיינסטרים. ב-2009 פורסמו בתקשורת כתבות ומאמרים שהכריזו על עידן חדש של כוכבי אלקטרופופ שונים, ואכן נרשמה עלייה בפופולריות של מספר אמני אלקטרופופ. בסקר "Sound of 2009" מטעם ה-BBC, עשרה מתוך 15 האמנים המובילים שנמנו היו מז'אנר האלקטרופופ. בשנת 2008 זכתה הזמרת האמריקאית ליידי גאגא להצלחה מסחרית גדולה עם אלבום הבכורה שלה, *[[The Fame]]*, השייך לז'אנר. גם סצנת הקיי-פופ הפכה לנשלטת ומושפעת מאלקטרופופ, בין היתר אצל להקות כמו סופר ג'וניור, שייני, f(x) וגירלז ג'נריישן.

בשנת 2019 כתב קנת וומאק כי הזמרת-יוצרת בילי אייליש "תפסה את מקומה כמלכת האלקטרופופ הנוכחית", לאחר שהוציאה את אלבומה הראשון, , הכולל שירים השייכים לז'אנר.

## ראו גם

* דאנס-פופ
* וייפורווייב

## לקריאה נוספת

* 


## קישורים חיצוניים

## הערות שוליים

קטגוריה:סגנונות פופ
קטגוריה:שנות ה-1980 במוזיקה
קטגוריה:מוזיקה אלקטרונית
באוזר

**באוזר** (ביפנית: *Koopa" ,*クッパ*"* באנגלית: **Bowser**), אשר מכונה גם **המלך קופה** (באנגלית: **King Koopa**), הוא דמות בדיונית, והאנטגוניסט העיקרי בסדרת משחקי הווידאו מריו של חברת נינטנדו היפנית, בו הוא האויב המושבע של גיבור הסדרה מריו. ביפן הוא נושא את התואר "דאיימאו" (大魔王, "מלך השדים הגדול"). באוזר הוא המנהיג של גזע היצורים דמוי הצבים הקרויים "קופה". באוזר חותר תמיד לנסות לחטוף את הנסיכה פיץ' ולהביס את האחים מריו ולואיג'י במטרה לכבוש את ממלכת הפטריות. לבאוזר מראה מפלצתי עם אלמנטים של דרקון וצב, שאגה אימתנית, יכולת לירוק אש ואישיות אכזרית.

באוזר הופיע לראשונה במשחק הווידאו האחים סופר מריו משנת 1985 בו הוא היה יריבו של מריו והבוס האחרון. במקור היוצרים תכננו לעצבו כשור בהשראת דמותו של מלך השוורים בסרט האנימציה של חברת טואי "אלאקאזאם הגדול", אך המעצב של נינטנדו טאקאשי טאזוקה ציין שהדמות דומה יותר לצב מאשר לשור.

קנת' ג'יימס הוא המדבב הנוכחי שמדבב את באוזר. מדובבים אחרים שדיבבו את קולו לאורך השנים כוללים את סקוט ברנס, שהיה הראשון שדיבב את קולו של באוזר במשחק וידאו, אריק ניוסום, שדיבב אותו פעם אחת במשחק "Mario & Sonic at the Olympic Games", וצ'ארלס מרטינט, שסיפק אפקטים ווקאליים לבאוזר במשחק "Super Mario 64" ובגרסה המחודשת למשחק עבור נינטנדו DS.

לאורך השנים דמותו של באוזר שולבה גם במשחקים בז'אנרים שונים כגון משחקי תפקידים ממוחשבים כמו המשחקים "Paper Mario" ו-"Mario & Luigi", ומשחקי ספורט כמו "Mario Kart" ו-"Mario Tennis". הוא הופיע בכותרים אחרים של נינטנדו, כמו בסדרת משחקי הלחימה "Super Smash Bros." באוזר הופיע גם בסדרות אנימציה שונות לאורך השנים, כולל שלוש סדרות שהופקו על ידי חברת DIC Entertainment (בכולן הארווי אטקין דיבב את קולו של באוזר, ועמי מנדלמן בדיבוב בעברית של האחרים סופר מריו), וכמו כן השחקן דניס הופר גילם את באוזר בסרט הלייב-אקשן ההוליוודי "האחים סופר מריו" משנת 1993. בשנת 2023 השחקן ג'ק בלאק מדבב את קולו של באוזר בהאחים סופר מריו - הסרט.

באוזר נחשב לאחד מהנבלים המוכרים ביותר בתולדות משחקי הווידאו.

## קישורים חיצוניים

## הערות שוליים

קטגוריה:מריו (זיכיון): דמויות
קטגוריה:נבלים
קטגוריה:דמויות שנוצרו על ידי שיגרו מיאמוטו
אמיר-חוסיין חוסיין-זאדה

**אמיר-חוסיין חוסיין-זאדה** (בפרסית: **امیرحسین حسین‌زاده**; נולד ב-30 באוקטובר 2000 בטהראן שבאיראן) הוא כדורגלן איראני המשחק בעמדת הקשר ההתקפי בקבוצת טרקטור סאזי מליגת העל האיראנית ובנבחרת איראן.

## קריירת מועדונים
חוסיין-זאדה גדל במחלקות הנוער של מוקאוומאת טהראן ושל סאיפא. בשנת 2019 החל לשחק בקבוצה הבוגרת של סאיפא במסגרת ליגת העל האיראנית. בסך הכל ערך 47 הופעות ליגה במועדון, בהן הבקיע שבעה שערים.

ב-21 באוגוסט 2021 חתם באסתקלאל טהראן מליגת העל האיראנית.

ב-22 באוגוסט 2022 חתם בשרלרואה הבלגית.

בקיץ 2023 חזר לאיראן וחתם בטרקטור סאזי.

## קריירה בינלאומית
ב-24 במרץ 2022 ערך חוסיין-זאדה את הופעת הבכורה שלו בנבחרת איראן, בהפסד 2-0 לנבחרת קוריאה הדרומית במסגרת מוקדמות מונדיאל 2022.

## קישורים חיצוניים

קטגוריה:כדורגלנים איראנים
קטגוריה:קשרי כדורגל איראנים
קטגוריה:טהראן: כדורגלנים
קטגוריה:כדורגלני סאיפא
קטגוריה:כדורגלני אסתקלאל טהראן
קטגוריה:כדורגלני טרקטור
קטגוריה:כדורגלני שרלרואה
קטגוריה:ספורטאים זרים בבלגיה
קטגוריה:כדורגלני נבחרת איראן
קטגוריה:איראנים שנולדו ב-2000
קבוצת תיגבור

**קבוצת תיגבור** היא קבוצת חברות ישראלית העוסקת בארבעה תחומים: שירותי כוח אדם וסיעוד (איתור, גיוס, השמה והצבת עובדים במגוון מקצועות), שירותי שמירה ואבטחה, שירותי נגישות ונדל"ן מניב. החברה הראשית בקבוצה, **תגבור-מאגר כח אדם מקצועי זמני בע"מ** הוקמה באפריל 1981, וביוני 2007 הפכה לחברה ציבורית, הנסחרת בבורסה לניירות ערך בתל אביב.

לחברה שלוש חברות בנות עיקריות:
* רשף ביטחון (1993) בע"מ: עוסקת בשמירה ואבטחה. חלקה של "תגבור" בבעלות הוא 76%.
* תגבור פרויקטים בע"מ: עוסקת במיקור חוץ.
* מהלב המרכז לאיכות חיים ונגישות בע"מ: עוסקת בנגישות - אספקת ציוד עזר לשמיעה, ייעוץ נגישות, התקנת אביזרי נגישות, הטמעת נגישות למקומות ציבוריים, פיתוח, ייצור והפצה של טכנולוגיות הנגשה לאנשים עם לקות ראייה.

## היסטוריה
החברה הוקמה באפריל 1981 על ידי רינה ויינרייך בנבנישתי, כחברה לשירותי כוח אדם. נכון למאי 2022 רינה וינרייך בנבנישתי היא נשיאת החברה ומנהלת עסקים ראשית בה, ומחזיקה כ-44% מהבעלות בחברה. בתה, אורית בנבנישתי, היא מנכ"לית החברה ומחזיקה כ-22% מהבעלות בחברה. יו"ר הדירקטוריון של החברה הוא אברהם גוזמן.

בשנת 1988 החלה החברה לפעול בתחום הסיעוד. בשנת 2000 רכשה החברה את חברת האבטחה "רשף ביטחון". ביוני 2007 החברה הונפקה בבורסה לניירות ערך בתל אביב. בשנת 2008 רכשה החברה את בית החולים הסיעודי "משכנות הזהב".

בשנת 2014 נכנסה החבר לתחום השמת אנשים עם מוגבלויות.

בשנת 2018 השקיעה החברה בסטרט-אפ בשם Echocare ובשנת 2019 רכשה החברה חברה בתחום הסיעוד.

בסוף שנת 2019 היו לחברה 40 סניפים ברחבי ישראל.

פעילות החברה בתחומי כוח אדם, שמירה ואבטחה כפופה לחוק העסקת עובדים על ידי קבלני כוח אדם. פעילות החברה בתחום הסיעוד נעשית במסגרת הסכם עם המוסד לביטוח לאומי ובהתאם לחוק הביטוח הלאומי. תנאי העבודה של העובדים בתחום השמירה והאבטחה כפופים לצו ההרחבה בתחום זה.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:קבלני כוח אדם ישראלים
קטגוריה:רמת גן: חברות
קטגוריה:ישראל: חברות שהוקמו ב-1981
אללהייאר סייאדמנש

**אללהייאר סייאדמנש** (בפרסית: **اللهیار صیادمنش**; נולד ב-29 ביוני 2001 באמול שבאיראן) הוא כדורגלן איראני, המשחק בעמדת החלוץ בקבוצת וסטרלו ובנבחרת איראן.

## קריירת מועדונים
סייאדמנש גדל במחלקות הנוער של אראש אמול, פדידה סארי וסאיפא.

ב-12 ביוני 2018 חתם סייאדמנש על חוזה לחמש עונות באסתקלאל טהראן מליגת העל האיראנית. בסך הכל ערך 15 הופעות ליגה במועדון, בהן הבקיע שני שערים.

ב-3 במאי 2019 חתם סייאדמנש על חוזה לחמש עונות בפנרבחצ'ה מליגת העל הטורקית. ב-2 בספטמבר הושאל למשך עונה אחת לאיסטנבולספור מליגת המשנה הטורקית.

ב-6 באוקטובר 2020 הושאל סייאדמנש לזוריה לוהנסק מליגת העל האוקראינית למשך עונה וחצי. ב-25 באוקטובר ערך סייאדמנש את הופעת הבכורה שלו במועדון, בניצחון 0–4 על רוך לבוב במסגרת הליגה. במשחק זה הבקיע את שער הבכורה במועדון. בסך הכל ערך 35 הופעות ליגה במועדון, בהן הבקיע 12 שערים.

ב-31 בינואר 2022 הושאל סייאדמנש למשך חצי עונה להאל סיטי מהפוטבול ליג צ'מפיונשיפ. ב-5 בפברואר ערך את הופעת הבכורה שלו במועדון, בהפסד 0–1 לפרסטון נורת' אנד במסגרת הליגה. ב-15 באפריל הבקיע את שער הבכורה שלו במועדון, בניצחון 1–2 על קארדיף סיטי במסגרת הליגה.

## קריירה בינלאומית
ב-6 ביוני 2019 ערך סייאדמנש את הופעת הבכורה שלו בנבחרת איראן, בניצחון 0–5 על נבחרת סוריה במשחק ידידות. במשחק זה הבקיע את שער הבכורה שלו בנבחרת, והפך למבקיע הצעיר ביותר בהיסטוריה של נבחרת איראן, כשהוא שובר את שיאו של סעיד עזת-אללהי בכשנתיים.

## קישורים חיצוניים

## הערות שוליים

קטגוריה:כדורגלנים איראנים
קטגוריה:חלוצי כדורגל איראנים
קטגוריה:כדורגלני פנרבחצ'ה
קטגוריה:כדורגלני איסטנבולספור
קטגוריה:כדורגלני זוריה לוהנסק
קטגוריה:כדורגלני האל סיטי
קטגוריה:כדורגלני נבחרת איראן
קטגוריה:ספורטאים זרים בטורקיה
קטגוריה:ספורטאים זרים באוקראינה
קטגוריה:ספורטאים איראנים באנגליה
קטגוריה:כדורגלני וסטרלו
קטגוריה:איראנים שנולדו ב-2001
אוגוסטו מוסיני

**אוגוסטו מוסיני** (באיטלקית: **Augusto Mussini**; 9 בינואר 1870 – 1 בנובמבר 1918) היה צייר ונזיר איטלקי.

## ביוגרפיה
אוגוסטו מוסיני נולד ברג'יו אמיליה, ולמד בבית ספר רג'יה לציור, אצל גייטנו קייריצ'י וקירילו מניקרדי, וסיים את לימודיו ב-1888. בשנת 1890 הוא הקים את הארגון "Cooperativa pittori di Reggio Emilia", שלאחר מכן הפך למנהל האמנותי שלו. בשנת 1892 עבר לרומא, שם למד באקדמיה הצרפתית. לאחר מכן למד ציור דמויות באקדמיה לאמנויות היפות של רומא. בשנת 1893, בזכות מלגת לימודים, הוא עבר לפירנצה, שם נרשם לאקדמיה לאמנות בעיר.

משנת 1896, התחיל מוסיני להציג את יצירותיו בתערוכות חשובות, כמו הביאנלה של ונציה, ועבד בשביל פטרונים חשובים, כולל בית מדיצ'י. ב-1903, הוא התחיל לשתף פעולה עם כתב העת "לאונרדו", תחת השם הבדוי אוגוסטוס.

ב-26 באוקטובר 1903, מוסיני נעלם מפירנצה. הסתבר כי ברח מדו-קרב עם חברו הטוב ביותר, הצייר ג'ובאני קוסטטי, שהפך ליריבו בגלל אישה, הציירת ביאטריצ'ה אנצ'ילוטי גורטי. בדרך לאוסטריה, לאחר ששקל התאבדות, הוא התארח במנזר קפוצ'ינים בגוריציה. לאחר מכן, הוא עבר למנזר פרנציסקני בטריאסטה ולאחר מכן למנזר הפרנציסקני של אסקולי פיצ'נו. שם, לאחר שנה אחת של בידוד ושקיעה בהרהורים, בינואר 1905 הוא הפך לנזיר, וקיבל את שמו של הנזיר פאולו סארפי. לאחר מכן, הוא חזר לפעילותו האמנותית, וקישט כנסיות שונות במארקה, אחד מהן היא סנטה מריה דלה קונצ'ציונה.

## קישורים חיצוניים

## הערות שוליים

קטגוריה:ציירים איטלקים במאה ה-20
קטגוריה:ציירים איטלקים במאה ה-19
קטגוריה:ילידי 1870
קטגוריה:נפטרים ב-1918
אצטוניטריל

אצטוניטריל (**Acetonitrile)** היא תרכובת אורגנית שנוסחתה CH3CN. החומר הוא הניטריל הפשוט ביותר, בטמפרטורת החדר אצטוניטריל הוא נוזל שקוף. המולקולה קווית ואורך הקשר המשולש C≡N הוא 1.16 אנגסטרום.

אצטוניטריל הוא תוצר לוואי בייצור אקרילוניטריל והוא משמש כממס א פרוטי.

## שימושים
אצטוניטריל משמש בעיקר כממס. הוא מסיס לחלוטין במים ובמגוון ממסים אורגנים אך לא בפחמימנים, הוא מסוגל להמיס מגוון יונים ומולקולות לא-קוטביות. הודות ליכולת ההמסה הטובה והצמיגות הנמוכה משמש החומר כפאזה נעה בכרומטוגרפיית HPLC.

אצטוניטריל משמש להפרדת בוטאדיאן במתקני זיקוק. היכולת להמיס יונים והמקדם הדיאלקטרי הגבוה - 3.92D מאפשר שימוש באצטוניטריל בסוללות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ממסים
קטגוריה:ממסים אפרוטיים
קטגוריה:תרכובות אורגניות